Document ID: 31979D0393

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Μαρτίου 1979 περί απορρίψεως του χαρακτηρισμού ως επιστημονικής της συσκευής με την ονομασία "Digital-microcomputer system PDP-11VO3-F-VT 55"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του κοινού δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 25ης Σεπτεμβρίου 1978, η γερμανική κυβέρνηση εζήτησε από την Επιτροπή να θέσει σε λειτουργία τη διαδικασία που προβλέπεται στα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού της συσκευής με την ονομασία "Digital-microcomputer system PDP-11VO3-F-VT 55", χρησιμοποιουμένης για την επεξεργασία των πληροφοριών σε σειρά με μεταγενέστερη μετατροπή Fourier περισσότερο ταχεία, κατά τη διάρκεια ερευνών πυρηνικού μαγνητικού συντονισμού επί μονοκρυστάλλων σιδηρομαγνητικού νικελίου, ως επιστημονικής συσκευής ή μη και, σε περίπτωση καταφατικής απαντήσεως, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών μελών, συνήλθε στις 7 Φεβρουαρίου 1979, στα πλαίσια της Επιτροπής Τελωνειακών Ατελειών, προς το σκοπό εξετάσεως της προκειμένης περιπτώσεως-
ότι από αυτή την εξέταση προέκυψε ότι η εν λόγω συσκευή είναι εγκατάσταση επεξεργασίας πληροφορίας συνηθισμένου τύπου, η οποία δεν εμφανίζει ιδιαίτερα χαρακτηριστικά τα οποία να την καθιστούν κατάλληλη ειδικώς για καθαρή επιστημονική έρευνα- ότι αυτή δύναται να χρησιμοποιηθεί σε πολυαρίθμους τομείς επεξεργασίας της πληροφορίας- ότι η χρήση αυτής στην προκειμένη περίπτωση δεν είναι ικανή, αυτή μόνη, να της προσδώσει τον χαρακτήρα συσκευής ειδικώς κατάλληλης για την καθαρή επιστημονική έρευνα και ότι η εγκατάσταση αυτή δεν δύναται, κατά συνέπεια, να θεωρείται σαν επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Digital-microcomputer system PDP-11VO3-F-VT 55" δε δύναται να θεωρείται σαν επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 29 Μαρτίου 1979.

Labels: 12
3
1